Nurobodda IT-tanlov g‘olibiga berilgan eski noutbuk mashmashasi ortidan tuman hokimi o‘rinbosari ishdan olindi

Samarqand viloyati Nurobod tumani hokimining yoshlar siyosati, ijtimoiy rivojlanish va ma’naviy-ma’rifiy ishlar bo‘yicha o‘rinbosari Navro‘zbek Jaloliddinov lavozimidan ozod etildi. Bu haqda “Daryo” muxbiri xabar qildi.
Ma’lumot uchun, avvalroq Nurobod tumani hokimining farmoyishi bilan IT-tanlovda g‘olib bo‘lgan yoshlarni taqdirlashda mas’uliyatsizlikka yo‘l qo‘ygani uchun Navro‘zbek Jaloliddinovga nisbatan Mehnat kodeksining 181-moddasi (intizomiy jazolar) 1-bandiga asosan hayfsan intizomiy jazosi qo‘llanilgandi.
Shuningdek, Nurobod tumani Xalq ta’limi bo‘limi ta’lim jarayoniga AKTni joriy etish sho‘’basi bosh mutaxassisi Asliddin Dangalov bilan tuzilgan mehnat shartnomasi ham 17-yanvardan e’tiboran bekor qilingan.
Keyinchalik IT Park g‘olibga berilgan noutbuk yangisiga alishtirib berilganini ma’lum qildi.
 Samarqandda “Bolaga o‘z haqqingni talab qil deyish kerak emas” degan viloyat XTB bo‘lim boshlig‘i ishdan bo‘shatildi